آلمانیانین خاریجی ایشلر ناظیرلیگی سؤزچوسو رینر برول پایتاخت برلین-ده تشکیل ائدیلن مطبوعات کنفرانسیندا ادلیب‌دکی گرگینلیگین درینلشمه‌سیندن ناراحات اولدوق‌لارینی دیله گتیریب.
"ادلیب-ده رژیمین هوجوم‌لارینی سرت شکیلده قیناییریق" دئین برول بورادا عاجیل آتشکسه عمل ائدیلمه‌سینی ایستییریک. بو چرچیوه‌ده تورکیه ایله روسیا آراسیندا کئچیریلن و کئچیریله‌جک گؤروش‌لردن ممنونلوق دویوروق. ایلکین موضوع نون اینسانی فلاکتین قارشی‌سی‌نین آلینماسی اولما‌لی‌دیر. بورادا اسد رژیمی و روسیا خصوصی مسئولیت داشیییر" دئییب.
"آلمانیا و آوروپا ادلیب-ده گرگینلیگین آزالدیلماسی اوچون هانسی جهدلری گؤستریر" سوا‌لی قارشی‌سیندا برول بیلدیریب:
"آلمانیا ادلیب‌دکی توققوشما‌لاردا یئر آلمیر، آنجاق اینسانی یاردیم ساحه‌سینده فعالیت‌لر گؤستریر. بیز هر هانسی علاقه‌میزین اولمادیغی اسد رژیمیندن باشقا‌لاری ایله گؤروش‌لر کئچیریریک. بورادا رژیمی دستکله‌ین روسیا ایله گؤروش‌لر اولور. البته تورکیه طرفی ایله ده گؤروش‌لر کئچیریلیر. بؤلگه‌دکی اینسان‌لار چتین وضعیتله قارشی-قارشییا‌دیر و گرگینلیگین درینلشمه‌سی یاخشی دئییل"
